Diari Oficial de la Generalitat Valenciana


Sumari del DOGV 8555, del 24-05-2019 (2019/5333)

RESOLUCIÓ de 15 de maig de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional i es dona publicitat a aquestes, convocades per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5333


Data del document
:   15-05-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 15 de maig de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional i es dona publicitat a aquestes, convocades per a l'exercici 2019. [2019/5333]  
  
Vistes les sol·licituds d'ajuda presentades per a projectes d'inversió en equipament de centres d'atenció a persones amb diversitat funcional resulten els següents  
  
Antecedents de fet  
Primer. D'acord amb la convocatòria pública establida conformement amb l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016) i la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives per la qual es convoca per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional (DOGV 8442, 12.12.2018), s'han presentat 159 sol·licituds de subvenció corresponents a actuacions destinades a projectes d'equipament i vehicles adaptats de transport col·lectiu.  
  
Segon. A la vista dels informes de les comissions tècniques instructores i la relació de sol·licitants amb la seua puntuació, la Comissió d'Avaluació ha elaborat la proposta de resolució per a projectes d'inversió en equipament i vehicles adaptats de transport col·lectiu.  
  
Tercer. Aquesta proposta es realitza d'acord amb els requisits, criteris de valoració de les sol·licituds i els criteris de determinació de la subvenció que estableix l'Ordre 1/2016, de 20 de gener així com la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives.  
Quart. Les entitats han aportat declaració responsable en què s'expressa el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o hi ha manca d'aquestes.  
  
Fonaments de dret  
I. És competent per a resoldre aquest procediment el director general de la Direcció General de Persones amb Diversitat Funcional, per delegació de la vicepresidència i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, de 20 de gener i l'apartat sisé, punt 4, de la Resolució de 30 de novembre de 2018.  
  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 5/1997, de 25 de juny, de la Generalitat Valenciana, per la qual es regula el sistema de serveis socials en l'àmbit de la Comunitat Valenciana, en la Llei 11/2003, de 10 d'abril, de la Generalitat, sobre l'Estatut de les persones amb discapacitat i l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
III. La present subvenció es concedeix a l'empara del que es disposa en els articles 41 i següents de l'esmentada Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives i en la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives.  
IV. El pagament i la justificació de la subvenció que es concedeix s'ha de fer d'acord amb el que es disposa en l'article 47 de l'Ordre 1/2016, de 20 de gener i els apartats onzé i dotzé de la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives.  
Vistos els preceptes legals esmentats, i altres preceptes aplicables en general, resolc:  
  
Primer  
Concedir les subvencions per a projectes d'inversió en equipament i vehicles de transport col·lectiu adaptats, convocades per a l'exercici 2019 a les entitats locals i entitats sense ànim de lucre que figuren en l'annex I de la present resolució, i pels imports que s'indiquen en els annexos.  
L'import concedit es correspon al percentatge d'ajuda per a finançar l'import global del projecte aprovat, quantitat aquesta última sobre la qual es realitzarà la justificació de despeses.  
En aquest annex I es detalla l'import assignat a cadascuna de les entitats que han superat els 40 punts, atés l'ordre de puntuació, d'acord amb el que s'estableix en l'apartat huité de la Resolució de 30 de novembre de 2018 i amb el límit dels crèdits establits en la convocatòria.  
  
Segon  
Autoritzar i disposar el crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que s'assenyala en aquest (Expedient comptable RA núm. 2019.0.018025).  
  
Tercer  
Denegar les subvencions per falta de crèdit a les entitats locals o entitats sense ànim de lucre que figuren en l'annex II de la present resolució. Aquest annex suposa la relació ordenada de les sol·licituds els projectes de les quals han superat els 40 punts, però que no han obtingut subvenció per haver-se esgotat els crèdits establits en la convocatòria. En el cas d'aquelles sol·licituds que han obtingut una mateixa puntuació per a la seua ordenació en el llistat, s'han fet servir els criteris de desempat establits en l'apartat huité de la Resolució de 30 de novembre de 2018. Si es produïra un increment dels crèdits disponibles o una renúncia a la subvenció d'algun beneficiari, es podria concedir sense necessitat de nova convocatòria a la primera sol·licitud no atesa per falta de crèdit i a les següents per la seua ordre de puntuació fins a esgotar el crèdit.  
  
Quart  
Denegar la subvenció a les entitats locals i entitats sense ànim de lucre que figuren en l'annex III, pels motius que s'indiquen.  
  
Cinqué  
Han quedat excloses les sol·licituds de subvenció de les entitats locals i entitats sense ànim de lucre que figuren en l'annex IV, pels motius que s'indiquen.  
  
Sisé  
El pagament de les subvencions concedides s'ha de fer d'acord amb el que es disposa en l'article 47 de l'Ordre 1/2016, de 20 de gener i apartats onzé i dotzé de la Resolució de 30 de novembre de 2018.  
  
Els pagaments de la subvenció per a adquisició d'equipament o de vehicles de transport col·lectiu adaptats s'han de dur a terme contra presentació de factures acreditatives de la despesa realitzada.  
En el cas de les entitats locals, les factures s'han de substituir per certificat de l'interventor local en el qual consten les quantitats aplicades a fi de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats ha d'estar, almenys, en situació d'obligacions reconegudes i així haurà de fer-se constar en la certificació.  
El termini màxim de presentació de la justificació de les subvencions per a adquisició d'equipament i vehicles de transport col·lectiu acaba el 15 d'octubre de 2019, de conformitat amb el que es disposa en l'apartat dotzé de la Resolució de 30 de novembre de 2018.  
Seté  
El pagament de la subvenció està condicionat al compliment per part de l'entitat subvencionada de les obligacions establides en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives i en la Resolució de 30 de novembre de 2018.  
  
  
Huité  
La falta, inadequació o presentació de la justificació de despesa fora de termini pot donar lloc, de conformitat amb el que es disposa en l'article 53 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, a la minoració de l'import de la subvenció concedida i a l'exigència del reintegrament de les quantitats percebudes indegudament, així com de l'interés de demora des del moment del pagament de la subvenció, per incompliment de les obligacions i requisits que s'estableixen en aquesta Ordre, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Nové  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la seua notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 15 de maig de 2019.- El director general de Diversitat Funcional, p. d. (article 10.1 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives; DOGV 7705, 26.01.2016): Antonio Fernando Raya Álvarez.